text: Kaia Kanepi kaotus venelanna Maria Šarapovale Brisbane’i turniiri veerandfinaalis 6:4, 3:6, 2:6 jättis kahetised tunded nagu ikka. Kohati mängis Kanepi täpse servi ja briljantsete löökidega maailma neljanda reketi puhtalt üle, kuid suurema osa teisest ja kolmandast setist tegutses ta tujutult ja vähese agressiivsusega. Suutnuks Kanepi ka pärast esimest setti survet jätkata, võinuks ta võtta magusa võidu.